b'\n_START_ARTICLE_\nMenge\xc5\xa1\n_START_SECTION_\nKulturna dedi\xc5\xa1\xc4\x8dina\n_START_PARAGRAPH_\nOb naselju so na\xc5\xa1li grobi\xc5\xa1\xc4\x8da iz hal\xc5\xa1tatskega in latenskega obdobja. Menge\xc5\xa1 se prvi\xc4\x8d omenja 1154, tr\xc5\xa1ke pravice pa ima od 1867. Nekdanjo romansko cerkev sv. Mihaela so preuredili v gotsko. Ohranjena sta prezidani prezbiterij in samostojno stoje\xc4\x8d gotski zvonik, ki je bil hkrati obrambni stolp tabora. Krstilnik v cerkvi je delo J. Ple\xc4\x8dnika\n_START_SECTION_\nIzvor krajevnega imena\n_START_PARAGRAPH_\nKrajevno ime je verjetno prevzeto iz bavarskega srednjevisokeganem\xc5\xa1kega imena Meingos(purch), kar vsebuje osebno ime Meingoz in purch v pomenu grad. Krajevno ime torej prvotno pomeni grad katerega lastnik je Meingoz. V arhivskih zapisih se kraj omenja leta 1254 do 1156 kot Meingosburg, 1214 do 1220 Mengospurch, 1226 Mengozesburc in 1243 kot Meingospurch.\n_START_SECTION_\nRekreacija\n_START_PARAGRAPH_\nOb robu naselja  je sodobna rekreacijska dvorana s teni\xc5\xa1kimi igri\xc5\xa1\xc4\x8di. Nad naseljem  je na razglednem gri\xc4\x8du Gobavica  (435 m) Menge\xc5\xa1ka ko\xc4\x8da, pod njo pa kraj\xc5\xa1a smu\xc4\x8darska vle\xc4\x8dnica, smu\xc4\x8darska skakalnica in trim steza.'